Sambandet ble opprettet 1962 mellom Varpnes og Seierstad med Namdalens Aktie-Dampskibsselskab som operatør og betjent av MF «Jøa». 1964 skiftet operatøren navn til Namdalens Trafikkselskap. 1966 ble en ny MF «Jøa» tatt i bruk, og den gamle fikk navnet MF «Botnan». 1969 sluttet sambandet å betjene Varpnes og Vikan, og gikk i stedet mellom Kjerstivika på fastlandet i Namsos og Seierstad. 1970 ble Namsos Trafikkselskap AS operatør, og strekningen ble forlenget fra Seierstad til Salsnes. Fra 1981 ble strekningen forkortet til Brekksillan etter at veien mellom Brekksillan og Salsnes hadde blitt tatt i bruk. Sambandet ble nedlagt 1989 da hele fylkesveien var ferdigstilt.